钦定古今图书集成/明伦汇编/氏族典/第423卷 > 《廖用贤尚友录》 > 阮修
## 钦定古今图书集成/明伦汇编/氏族典/第423卷 > 《廖用贤尚友录》 > 阮修

按《晋书阮籍传》：籍兄子咸，咸从子修，字宣子，好《易》《老》，
善清言，性不喜见俗人，遇便舍去。居贫，年四十馀，未
有室，王敦等敛钱为婚，皆名士也。慕之者求入钱而
不得，敦谓修曰：“‘卿常无食，鸿胪丞差有禄，能作不’？修
遂为之。转太傅行参军，太子洗马。避乱南行，为贼所
害。”